|  |  |
| --- | --- |
| **Σχολή: ΣΔΟΚΕ** | **Πανεπιστημιούπολη  *1***  |
| **Τμήμα: ΔΙΟΙΚΗΣΗΣ ΤΟΥΡΙΣΜΟΥ** | **Ημερομηνία: 11/10/2019** |
|  |  |
|  |  |

**ΑΝΑΚΟΙΝΩΣΗ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ ΜΕΣΩ ΤΟΥ ΠΡΟΓΡΑΜΜΑΤΟΣ ΕΣΠΑ ΓΙΑ ΤΟ ΧΕΙΜΕΡΙΝΟ ΕΞΑΜΗΝΟ 2019**

Ενημερώνουμε τους φοιτητές του Τμήματος **ΔΙΟΙΚΗΣΗΣ ΤΟΥΡΙΣΜΟΥ** ότι για το χειμερινό εξάμηνο του 2019 υπάρχουν πενήντα θέσεις (**50**) θέσεις πρακτικής άσκησης μέσω της Πράξης «Πρακτική Άσκηση Τριτοβάθμιας Εκπαίδευσης του Πανεπιστημίου Δυτικής Αττικής», με πιθανότητα έναρξης Πρακτικής Άσκησης στις  **15/11/2019, 01/12/2019.**

Οι φοιτητές που ενδιαφέρονται να πραγματοποιήσουν την πρακτική τους άσκηση μέσω ΕΣΠΑ, **παρακαλούνται να διαβάσουν προσεκτικά όλη την ενημέρωση σχετικά με την Πρακτική Άσκηση που υπάρχει στην ιστοσελίδα του τμήματος** και κατόπιν να καταθέσουν τα απαραίτητα έγγραφα (αναφέρονται όλα στην ιστοσελίδα) στην Επιτροπή Ενημέρωσης Πρακτικής Άσκησης (κύριο Λιβανό και κύριο Τσεκούρα). Ώρες υποδοχής: Τετάρτη 11:00 – 13:00, Πέμπτη 11:00 – 13:00.

μέχρι και **30/10/2019.**

**Όλα τα απαραίτητα έγγραφα βρίσκονται στην ιστοσελίδα του τμήματος, στην ενημέρωση για την Πρακτική Άσκηση και μπορούν οι φοιτητές να τα «κατεβάσουν».**

Η επιλογή των φοιτητών θα γίνει με τα εξής κριτήρια:

1. Μέσος όρος βαθμολογίας 50/%
2. Επιθυμία ΦΥΠΑ για συνεργασία με το φοιτητή/τρια 30%
3. Κοινωνικά Κριτήρια 20%

Τα αποτελέσματα θα ανακοινωθούν στην ιστοσελίδα του Τμήματος *tourism.uniwa.gr.*

Oι φοιτητές, που επιθυμούν να υποβάλουν ένσταση σχετικά με τα αποτελέσματα της αξιολόγησης, δικαιούται να προσφύγουν εγγράφως προς στην Επιτροπή Πρακτικής Άσκησης *στη* Γραμματείαεντός **τριών (3)** εργάσιμων ημερών από την κοινοποίηση των αποτελεσμάτων αξιολόγησης.

Η αποζημίωση των φοιτητών, ορίζεται στο ποσό των 280,00€/μήνα, συμπεριλαμβανομένης της ασφαλιστικής κάλυψης. Τυχόν επιπρόσθετη αμοιβή συμφωνείται μεταξύ του Τμήματος Διοίκησης Τουρισμού του Πανεπιστημίου Δυτικής Αττικής, του Φορέα Υλοποίησης Πρακτικής Άσκησης και του Φοιτητή.

Οι Φορείς Υποδοχής Πρακτικής Άσκησης που επιθυμούν να απασχολήσουν φοιτητές για Πρακτική Άσκηση μέσω ΕΣΠΑ, οφείλουν υποχρεωτικά να εγγραφούν και να πιστοποιηθούν στο Πληροφοριακό σύστημα ΑΤΛΑΣ του Υ.Π.Ε.Θ. http://atlas.grnet.gr/ (Όσοι Φορείς έχουν ήδη πιστοποιηθεί στο σύστημα, δεν απαιτείται η ενέργεια αυτή). Απαραίτητη ενέργεια για όλους τους Φορείς Υποδοχής Πρακτικής Άσκησης είναι η δημιουργία κωδικού θέσης Πρακτικής Άσκησης και η δημοσίευσή της στο Πληροφοριακό Σύστημα ΑΤΛΑΣ.

**Σημείωση: Θα ακολουθήσουν στο επόμενο χρονικό διάστημα και άλλες προσκλήσεις για Πρακτική Άσκηση μέσω ΕΣΠΑ.**

  **Η Επιστημονικά Υπεύθυνη του Τμήματος**

 Αθηνά ΠΑΠΑΓΕΩΡΓΙΟΥ

 Επίκουρος Καθηγήτρια